Súradnice: 48°17′04″S 18°59′19″V﻿ / ﻿48,284444°S 18,988611°V﻿ / 48.284444; 18.988611

**Hontianske Nemce** sú obec na Slovensku v okrese Krupina.

Polohopis
---------

Obec Hontianske Nemce sa rozprestiera v údolí rieky Štiavnica, v južnej časti stredného Slovenska, 10 km juhozápadne od Krupiny. Leží na križovatke ciest od miest Levice, Šahy, Zvolen a Banská Štiavnica. Obec tvoria sídelné útvary: Hontianske Nemce, Majer, Rakovec a Sitnianska Lehôtka.

Dejiny
------

Prvá písomná zmienka o obci je z roku 1246. Jej plné znenie je obsiahnuté v listine z roku 1293. V rokoch 1235 – 1270 počas tatárskych vpádov bola obec spustošená. Kvôli neúrodným rokom 1241 – 1242 sa v obci zvýšil hlad a vypukla tiež epidémia. Pár rokov po vpádoch Tatárov sa obec začala rozrastať. Patrila do kráľovského majetku a bola tu colnica na vyberanie mýta.

Do života obce tiež negatívne zasiahli Turecké vpády v 16. storočí.

Z novodobejších dejín za zmienku stojí obdobie svetových vojen, kde bojovalo mnoho mužov aj z Hontianskych Nemiec.

Obec je prevažne poľnohospodárska s rozvinutými vinohradníctvom. Zachovalo sa tu množstvo zvykov a tradícií, ktoré sú súčasťou kultúrneho a spoločenského života obce až dodnes.

Kultúra a zaujímavosti
----------------------

### Pamiatky

#### Kostol sv. Martina

Miestny rímskokatolícky kostol je trojloďová je pôvodne románska trojloďová bazilika s polygonálnym ukončením presbytéria a predstavanou vežou z druhej polovice 13. storočia. Kostol patrí medzi najzachovalejšie románske trojlodia na Slovensku. Nachádza sa v opevnenom areáli na vyvýšenej polohe nad obcou. Kostol prešiel viacerými prestavbami a tak obsahuje aj gotické, rensančné a barokové prvky. Dnešné, rensančné presbytérium bolo doplnené počas prestavby kostola v 16. storočí. V tomto období bol kostol, ako opevnené miesto, cieľom útokov tureckých jednotiek, ktoré ho viackrát poškodili. Do roku 1619 bol kostol evanjelický. V 18. storočí prešiel kostol barokovou prestavbou, kedy bola upravená veža s barokovou helmicou a taktiež bola pristavaná sakristia. Fasáda kostola je novodobá, nárožia veže sú dekorované nárožným kvádrovaním. Portál tvorí ostenie s trojuholníkovou supraportou, na preklade sa nachádza latinský nápis pripomínajúci obnovu kostola po požiari v roku 1788.

* Pozdnebarokový mariánsky stĺp z druhej polovice 18. storočia. Skladá sa zo stĺpa s kompozitnou hlavicou na ktorom je umiestnená socha Panny Márie s dieťaťom. Súsošie bolo upravované v roku 1899.
* Súsošie kalvárie z roku 1779. Skladá sa zo sochy ukrižovaného Krista, Márie, apoštola Jána a ukrižovaných zločincov. K úpravám súsošia došlo v roku 1862. Nachádza sa na cintoríne pri kostole.

* Kostol sv. MartinaKostol sv. Martina
* Mariánsky stĺpMariánsky stĺp
* Súsošie kalvárieSúsošie kalvárie
* Kalvária, detail sochy ukrižovaného KristaKalvária, detail sochy ukrižovaného Krista

### Vinohradníctvo

Hontianske Nemce sú obec s bohatou vinohradníckou históriou. Už v prvej listine z roku 1135 sa spomína 10 zakúpených vinohradov a prvá oficiálnejšia zmienka zároveň s ich lokalizáciou pochádza z roku 1291. Dôkazom je aj kostolík na Viniciach zo 14. storočia.

Vínne pivničky sú vytesané do andezitového tufu, často prekryté stavbou. Tieto stavby slúžili hlavne na spracovanie hrozna, či ako senníky. Pivnice boli často využívané v dobách nepokojov, napr. v období tureckých vojen a II. svetovej vojny. Do 19. storočia boli vinice sústredené do oblasti juhozápadných svahov vrchu Kukučky. V súčasnosti sú využívané najmä plochy dvoch vinohradníckych osád – Pod vŕškom (cca 68 pivníc) a Husín (cca 53 pivníc).

Partnerské mestá
----------------

* Srbsko  Vojvodina  Kysáč, Srbsko

Osobnosti obce
--------------

### Rodáci

* Gustáv Valach (\* 1921 – † 2002), herec
* Marián Labuda (\* 1944 – † 2018), herec

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.
4. ↑   *Hontianske Nemce* [online]. Apsida.sk. Dostupné online.
5. ↑   *Register nehnuteľných národných kultúrnych pamiatok* [online]. Pamiatkový úrad Slovenskej republiky. Dostupné online.
6. ↑   *Register nehnuteľných národných kultúrnych pamiatok* [online]. Pamiatkový úrad Slovenskej republiky. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Hontianske Nemce**

Externé odkazy
--------------

* Oficiálny web
* Najkrajší kraj- turistické atrakcie v obci
* Apsida.sk- profil románskej baziliky

| * z
* d
* u
Obce okresu Krupina (2 + 34) |
| --- |
| Mestá | 
* Dudince
* Krupina

 |
| Ostatné obce | 
* Bzovík
* Cerovo
* Čabradský Vrbovok
* Čekovce
* Devičie
* Dolné Mladonice
* Dolný Badín
* Domaníky
* Drienovo
* Drážovce
* Hontianske Moravce
* Hontianske Nemce
* Hontianske Tesáre
* Horné Mladonice
* Horný Badín
* Jalšovík
* Kozí Vrbovok
* Kráľovce-Krnišov
* Lackov
* Ladzany
* Litava
* Lišov
* Medovarce
* Rykynčice
* Sebechleby
* Selce
* Senohrad
* Sudince
* Súdovce
* Terany
* Trpín
* Uňatín
* Zemiansky Vrbovok
* Žibritov

 |